CELEX: 32011D0507
Language: hu
Date: 2011-08-16 00:00:00
Title: 2011/507/EU: A Bizottság végrehajtási határozata ( 2011. augusztus 16. ) a hasított sertések magyarországi osztályozási módszereinek engedélyezéséről szóló 2005/382/EK határozat módosításáról (az értesítés a C(2011) 5746. számú dokumentummal történt)

17.8.2011   
            
            
               HU
            
            
               Az Európai Unió Hivatalos Lapja
            
            
               L 209/49
            
         A BIZOTTSÁG VÉGREHAJTÁSI HATÁROZATA
   (2011. augusztus 16.)
   a hasított sertések magyarországi osztályozási módszereinek engedélyezéséről szóló 2005/382/EK határozat módosításáról
   (az értesítés a C(2011) 5746. számú dokumentummal történt)
   (Csak a magyar nyelvű szöveg hiteles)
   (2011/507/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 43. cikkének m) pontjára,
   mivel:
   
               (1)
            
            
               A 2005/382/EK bizottsági határozat (2) négy hasítottsertés-osztályozási módszer használatát engedélyezte Magyarország számára.
            
         
               (2)
            
            
               Magyarország bejelentette, hogy a 2005/382/EK határozat elfogadása óta jelentős változások következtek be az osztályozási módszerek és a hozzájuk tartozó képlet tekintetében. Ezért szükségessé vált az egyik módszerhez tartozó képlet naprakésszé tétele, a másik három módszer új módszerekkel való felváltása, egy további módszer bevezetése és az osztályozási módszereknek a jelenlegi két mérési pont helyett egyetlen mérési pont használata révén történő egyszerűsítése.
            
         
               (3)
            
            
               Magyarország arra kérte a Bizottságot, hogy engedélyezze a hasított sertések osztályozására szolgáló „FAT-O-MEATER FOM S70 ÉS FAT-O-MEATER FOM S71” módszerhez tartozó képlet új képlettel való felváltását, valamint négy új módszernek Magyarország területén történő használatát, és ennek érdekében a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében előírt jegyzékben részletesen bemutatta a boncolásos vizsgálatot, feltüntetve a módszerek alapjául szolgáló elveket, a boncolásos vizsgálat eredményeit és a színhús százalékos arányának becslésére szolgáló egyenleteket.
            
         
               (4)
            
            
               A kérelem értékelése során megállapítást nyert, hogy a kérdéses osztályozási módszerek engedélyezésének feltételei teljesülnek. Következésképpen indokolt engedélyezni ezen osztályozási módszerek Magyarországon való alkalmazását.
            
         
               (5)
            
            
               A 2005/382/EK határozatot ezért ennek megfelelően módosítani kell.
            
         
               (6)
            
            
               Az eszközök vagy az osztályozási módszerek nem módosíthatók, kivéve, ha ezt a Bizottság határozat útján kifejezetten engedélyezi.
            
         
               (7)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/382/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               A következő módszerek alkalmazása engedélyezett a hasított sertéseknek az 1234/2007/EK tanácsi rendelet (4) V. mellékletének B.IV. szakasza 1. pontja szerinti osztályozására Magyarországon:
               
                           a)
                        
                        
                           a »Fat-O-Meater FOM S70« és »Fat-O-Meater FOM S71« elnevezésű műszer és az ahhoz kapcsolódó becslési módszerek, amelyeket részletesebben a melléklet I. része ismertet;
                        
                     
                           b)
                        
                        
                           az »Ultra FOM 300« elnevezésű műszer és az ahhoz kapcsolódó becslési módszerek, amelyeket részletesebben a melléklet II. része ismertet;
                        
                     
                           c)
                        
                        
                           az »OptiScan-TP« elnevezésű műszer és az ahhoz kapcsolódó becslési módszerek, amelyeket részletesebben a melléklet III. része ismertet;
                        
                     
                           d)
                        
                        
                           az »IM-03« elnevezésű műszer és az ahhoz kapcsolódó becslési módszerek, amelyeket részletesebben a melléklet IV. része ismertet;
                        
                     
                           e)
                        
                        
                           az »OptiGrade-MCP« elnevezésű műszer és az ahhoz kapcsolódó becslési módszerek, amelyeket részletesebben a melléklet V. része ismertet.
                        
                     Az első bekezdés b) pontjában említett »Ultra FOM 300« elnevezésű műszer alkalmazása esetén a mérési eljárás lezárultát követően a hasított testen igazolhatónak kell lennie, hogy a műszer a BF és az LD mérési értéket a melléklet II. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
            
         
               2.
            
            
               A melléklet helyébe az e határozat mellékletében szereplő szöveg lép.
            
         2. cikk
   Ezt a határozatot 2012. július 2-től kell alkalmazni.
   3. cikk
   Ennek a határozatnak a Magyar Köztársaság a címzettje.
   
      Kelt Brüsszelben, 2011. augusztus 16-án.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 126., 2005.5.19., 55. o.
   
      (3)  HL L 337., 2008.12.16., 3. o.
   
      (4)  HL L 299., 2007.11.16., 1. o.”
   
      MELLÉKLET
      
         
            „MELLÉKLET
            
               A HASÍTOTT SERTÉSEK MAGYARORSZÁGI OSZTÁLYOZÁSI MÓDSZEREI
            
            
               I. Rész
            
            FAT-O-MEATER FOM S70 ÉS FAT-O-MEATER FOM S71
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása a »Fat-O-Meater FOM S70« és »Fat-O-Meater S71« elnevezésű műszer használatával történik.
                     
                  
                        2.
                     
                     
                        A műszer Fremstillet AF Radiometer Copenhagen/Slagteriernes Forskningsinstitut Optisk Sonde MQ típusú optikai szondával ellátott, 6 mm átmérőjű szondával van felszerelve, amelynek működési tartománya 5 mm-től 105 mm-ig terjed. A mért értékeket S70 és S71 típusú számítógép segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 63,78987 – 0,77968 × BF + 0,10715 × LD
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    BF
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasított féltest középvonalától 6 centiméterre, hátulról a második és a harmadik borda között mérve,
                                 
                              
                                    LD
                                 
                                 
                                    =
                                 
                                 
                                    a hátizom vastagsága milliméterben, a BF-re vonatkozó méréssel azonos időben és helyen mérve.
                                 
                              A képlet az 50–120 kg tömegű hasított testek esetében érvényes.
                     
                  
               II. Rész
            
            ULTRA FOM 300
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »Ultra FOM 300« elnevezésű műszer használatával történik.
                     
                  
                        2.
                     
                     
                        A műszer jelátalakító-sorral ellátott, 3,5 MHz frekvenciájú ultrahanghullámokat kibocsátó ultrahangos szondával van felszerelve. Az ultrahangjelet mikroprocesszor digitalizálja, tárolja és elemzi. A mért értékeket magának az Ultra FOM 300 műszernek a segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 69,38252 – 0,79120 × BF + 0,00994 × LD
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    BF
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasított féltest középvonalától 7 centiméterre, hátulról a második és a harmadik borda között mérve,
                                 
                              
                                    LD
                                 
                                 
                                    =
                                 
                                 
                                    a hátizom vastagsága milliméterben, a BF-re vonatkozó méréssel azonos időben és helyen mérve.
                                 
                              A képlet az 50–120 kg tömegű hasított testek esetében érvényes.
                     
                  
               III. Rész
            
            OPTISCAN TP
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »OptiScan TP« elnevezésű műszer használatával történik.
                     
                  
                        2.
                     
                     
                        Az Optiscan-TP műszer digitális képalkotóval van felszerelve, amely a hasított test két mérési pontján készít megvilágított képet. A szalonna és az izom vastagságát ezen képek alapján, a két mérési ponton alapuló »Zwei-Punkte Messverfahren (ZP)« módszer segítségével számítják ki.
                        A mért értékeket magának az Optiscan-TP műszernek a segítségével kell átszámítani a színhústartalom becsült értékére. A képeket elmentik, így azokat később ellenőrizni lehet. Az integrált Bluetooth® interfész könnyű adatátvitelt tesz lehetővé.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 58,31147 – 0,62677 × BF + 0,14664 × LD
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    BF
                                 
                                 
                                    =
                                 
                                 
                                    a legkisebb szalonnavastagság (bőrrel együtt) milliméterben, a középső farizom (musculus gluteus medius) fölött mérve,
                                 
                              
                                    LD
                                 
                                 
                                    =
                                 
                                 
                                    a legkisebb izomvastagság milliméterben, a középső farizom (musculus gluteus medius) elülső vége és a gerinccsatorna háti része között mérve.
                                 
                              A képlet az 50–120 kg tömegű hasított testek esetében érvényes.
                     
                  
               IV. Rész
            
            IM-03
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »IM-03« elnevezésű műszer használatával történik.
                     
                  
                        2.
                     
                     
                        A műszer optikai tűszondával van felszerelve (SLS01 egyvonalas szkenner), amelynek átmérője – a kést is beleszámítva – 7 milliméter. A szonda több kontakt képérzékelőt (CIS) és zöld fényt kibocsátó diódákat tartalmaz. A működési tartomány 0 mm-től 132 mm-ig terjed. A mért értékeket magának az IM-03 műszernek a segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 59,63994 – 0,63951 × BF + 0,12083 × LD
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    BF
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasított féltest középvonalától 6 centiméterre, hátulról a második és a harmadik borda között mérve,
                                 
                              
                                    LD
                                 
                                 
                                    =
                                 
                                 
                                    a hátizom vastagsága milliméterben, a BF-re vonatkozó méréssel azonos időben és helyen mérve.
                                 
                              A képlet az 50–120 kg tömegű hasított testek esetében érvényes.
                     
                  
               V. Rész
            
            OPTIGRADE-MCP
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »OptiGrade-MCP« elnevezésű műszer használatával történik.
                     
                  
                        2.
                     
                     
                        A műszer 6 milliméter átmérőjű fotószondával, infravörös fotódiódával (Siemens) és fotótranzisztorral (Siemens) van felszerelve. Működési tartománya 0 mm-től 110 mm-ig terjed.
                        A mért értékeket számítógép segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 61,45261 – 0,62941 × BF + 0,11736 × LD
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    BF
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasított féltest középvonalától 6 centiméterre, hátulról a második és a harmadik borda között mérve,
                                 
                              
                                    LD
                                 
                                 
                                    =
                                 
                                 
                                    a hátizom vastagsága milliméterben, a BF-re vonatkozó méréssel azonos időben és helyen mérve.
                                 
                              A képlet az 50–120 kg tömegű hasított testek esetében érvényes.”